Le paludi del Sudd le xe tra le pi grandi al mondo. El Sudd el xe formà dal fiume Nilo. El Nilo el procede lentamente parché el no ga tanto dislivèl. Alora el se slarga e forma le paludi. I canali prinsipali del fiume i rimane i stesi, ma la forma e l’area del Sudd le cambia continuamente. El xe sempre dificile pasare ste paludi parché no ghe on percorso verto tuto l’ano. El Sudd el xe na vera bariera, da qi el nome, par ci vol navigar so el Nilo. Par la so grandeza, l’aqua del Sudd la evapora in misura stesa a quela che riva co i imisari del Nilo. Par darghe pi aqua al Nilo, el governo del Sudan ga volesto costruir on canal, el Jonglei, che portase l’acqua del Bahr el Jebel a nord del Sudd. In sto modo, i volea dare na portata pi alta al Nilo Bianco. Dopo na longa progetasion, el canal el xe stà scavà in tel 1978. La zente de la zona, i denka e i shilluk, i sa oposto. Par lori se rovinava el Sudd, do lori i porta le bestie a pascolar. En tel 1984, lo scopio de la guera sivil tra Sud e Nord el ga fermà la costrusion del canal.